b"\n_START_ARTICLE_\nSaint-Verhaegen\n_START_SECTION_\nDe 1834 a 1888\n_START_PARAGRAPH_\nL'obertura oficial de l'ULB tingu\xc3\xa9 lloc el 20 de novembre de 1834 sota la impulsi\xc3\xb3 de Th\xc3\xa9odore Verhaegen, Venerable Mestre de la L\xc3\xb2gia Les Amis philanthropes i d'Auguste Baron. D'aleshores en\xc3\xa7\xc3\xa0, aquesta data va ser decretada dia de perm\xc3\xads per\xc3\xb2 les primeres manifestacions reals no van apar\xc3\xa8ixer fins a la creaci\xc3\xb3 de la Union des anciens \xc3\xa9tudiants (UAE) el 1843. S'organitzava llavors en aquesta data dels retrobaments entre antics alumnes de l'ULB a les tavernes de Brussel\xc2\xb7les. Aquesta jornada s'acabava en un banquet.\n_START_SECTION_\nDe 1888 als anys vint\n_START_PARAGRAPH_\nAquell any va apar\xc3\xa8ixer per primera vegada l'expressi\xc3\xb3 \xc2\xabSaint-Verhaegen\xc2\xbb. Els estudiants van voler en aquesta data reaccionar contra l'organitzaci\xc3\xb3 universit\xc3\xa0ria sentida com a antidemocr\xc3\xa0tica i allunyada del principi del lliure examen. \xc3\x89s per aix\xc3\xb2 que van fer refer\xc3\xa8ncia p\xc3\xbablicament al fundador de l'ULB, gran promotor de l'ensenyament lliure i cient\xc3\xadfic._NEWLINE_El mat\xc3\xad del 20 de novembre de 1888, 200 estudiants (sobre 1400) prove\xc3\xafts de banderes de les diferents organitzacions estudiantils van anar doncs davant l'est\xc3\xa0tua de Th\xc3\xa9odore Verhaegen situada davant els edificis de la universitat que es trobava en aquell temps a la rue des Sols. Despr\xc3\xa9s van anar a dipositar una corona de fulles de roure sobre la tomba de Verhaegen al cementiri de Brussel\xc2\xb7les a Evere. No \xc3\xa9s m\xc3\xa9s que dos anys m\xc3\xa9s tard que les autoritats acad\xc3\xa8miques van participar en les cerim\xc3\xb2nies. Amb els anys, estudiants i francma\xc3\xa7ons de la L\xc3\xb2gia Els Amics filantrops van caminar junts per commemorar la St. V. Aquests \xc3\xbaltims acollien els estudiants a la seu de la L\xc3\xb2gia._NEWLINE_En els anys que van seguir, un seguici constitu\xc3\xaft per una llarga filera \xc3\xadndia marxava a la tarda pel passeig Anspach, precedits de banderes i fanfara, per anar a la universitat, (rue des Sols), davant el monument dedicat a Verhaegen. All\xc3\xa0 eren pronunciats els discursos en nom dels estudiants i de l'ULB. El rector rebia llavors els estudiants. Aquests, per acabar marxaven tot fent gresca pels carrers de la ciutat. L'aspecte l\xc3\xbadic-festiu no comen\xc3\xa7ava abans de 17 hores, l'ess\xc3\xa8ncia de la jornada era consagrada als homenatges.\n_START_SECTION_\nLes cerim\xc3\xb2nies del mat\xc3\xad\n_START_PARAGRAPH_\nEn els anys 20 del segle XX, l'ULB es trasllada i s'instal\xc2\xb7la sobre el campus del Solbosch a Ixelles. Aleshores es produeix un canvi en les festivitats\xc2\xa0: la part acad\xc3\xa8mica tindr\xc3\xa0 d'ara endavant lloc al mat\xc3\xad, les celebracions l\xc3\xbadic-festives a la tarda._NEWLINE_Fins als anys 60, els estudiants desfilaven davant la tomba del soldat desconegut i davant l'est\xc3\xa0tua de Francesc Ferrer (erigida el 1911), s\xc3\xadmbol de la defensa de la llibertat intel\xc2\xb7lectual i es dirigien llavors cap a la universitat._NEWLINE_A partir de 1963, es reuneixen al Tir national on 18 estudiants van ser executats durant la Segona Guerra mundial abans d'arribar a la tomba de Th\xc3\xa9odore Verhaegen a Evere. Llavors, tornada al Solbosch on es reuneixen davant el monument commemoratiu del Grup G,un grup de resistents procedent de l'ULB en el moment de la Segona Guerra mundial. Les cerim\xc3\xb2nies prossegueixen llavors al Hall des marbres de l'ULB davant el memorial als membres de la comunitat universit\xc3\xa0ria morts en el transcurs dels dos conflictes mundials. Hi s\xc3\xb3n pronunciats discursos en franc\xc3\xa8s i neerland\xc3\xa8s pels rectors de l'ULB i de la VUB, el president de l'UAE, el batlle de Brussel\xc2\xb7les, el Gran Mestre del Grand Orient de Belgique i per als estudiants, el president de l'ACE i de la BSG aix\xc3\xad com el del Cercle du libre examen. Per tancar la part acad\xc3\xa8mica, rams de flors s\xc3\xb3n dipositats davant el memorial, de l'est\xc3\xa0tua de Verhaegen aix\xc3\xad com la de Ferrer i Gu\xc3\xa0rdia, col\xc2\xb7locada all\xc3\xa0 el 1984 (150 anys de l'ULB). S'entona aleshores el Sembrador (le Semeur), cant de l'ULB. En aix\xc3\xb2 s'afegeix des d'alguns anys un beure a l'ajuntament de Brussel\xc2\xb7les.\n_START_SECTION_\nEl seguici de la tarda\n_START_PARAGRAPH_\nA la tarda t\xc3\xa9 lloc un seguici al centre de la ciutat de Brussel\xc2\xb7les reunint chars affret\xc3\xa9s pels diferents cercles d'estudiants de l'ULB i de la VUB aix\xc3\xad com algunes escoles superiors. A l'origen tirats per animals (fins al comen\xc3\xa7ament dels anys 50), els carros reuneixen actualment una armada de camionetes, camions i fins i tot semiremolcs. Arboren decoracions i ornamentacions (m\xc3\xa9s o menys imaginatives en funci\xc3\xb3 de les \xc3\xa8poques) il\xc2\xb7lustrant el tema anual escollit pels estudiants. Aquest aborda generalment temes com la lluita contra l'extrema dreta, el pacifisme, el medi ambient, l'anticlericalisme, el folklore estudiantil... I \xc3\xa9s clar, cadascun transporta barrils de cervesa per tal d'omplir els milers d'estudiants i antics estudiants participant en aquesta festa._NEWLINE_Partint de la pla\xc3\xa7a del Grand Sablon, el seguici va cap a la part baixa de la ciutat per la rue Lebeau, la rue de l'H\xc3\xb4pital, la place Saint Jean, la rue du Lombard i el boulevard Anspach. Per\xc3\xb2 l'itinerari no va ser immutable i va variar en funci\xc3\xb3 dels treballs a Brussel\xc2\xb7les i de les decisions de la policia. Implicava abans una detenci\xc3\xb3 obligada a la rue des Sols o davant el Manneken Pis que porta si s'escau un dels nombrosos vestits d'estudiant amb els que compta el seu guarda-roba. La dislocaci\xc3\xb3 va tenir lloc en diferents indrets segons les \xc3\xa8poques\xc2\xa0: porte de Namur molt de temps, despr\xc3\xa9s place Poelaert, place de Brouck\xc3\xa8re, place Rogier i actualment davant la Borsa de Brussel\xc2\xb7les. Tot acabant amb la crema de les decoracions de tornada al campus del Solbosch.\n_START_SECTION_\nEls anys negres\n_START_PARAGRAPH_\nLa commemoraci\xc3\xb3 de la fundaci\xc3\xb3 de l'ULB va tenir lloc el 1914-1918 a La Panne, aix\xc3\xad com el 1942 a l'h\xc3\xb4tel Rembrandt i el 1943 a la universitat de Londres a Anglaterra. Quatre vegades els estudiants han renunciat a la Saint-Verhaegen\xc2\xa0: entre 1938 i 1941 les col\xc2\xb7lectes van ser organitzades en benefici de les fam\xc3\xadlies dels mobilitzats i el 1975. Aquell any, el seguici va ser anul\xc2\xb7lat per un conflicte entre les universitats i el govern. El projecte de llei Humblet-De Croo volia neutralitzar una inflaci\xc3\xb3 de personal no justificada de les universitats, aix\xc3\xad com el bloqueig dels compromisos de personal, de les promocions, dels salaris. Per la banda dels estudiants, les normes que defineixen els estudiants subsidiaris s\xc3\xb3n draconianes.\n_START_SECTION_\nLes medalles\n_START_PARAGRAPH_\nReprenent el tema de St-V, es fan medalles commemoratives en ocasi\xc3\xb3 d'aquesta des de 1938. Aquestes es posen sobre la penne (barret tradicional i folkl\xc3\xb2ric dels estudiants belgues de les universitats no-cat\xc3\xb2liques) en record d'aquest dia esperat per tots els estudiants destinats al folklore i a l'ULB. El mot penne ve del val\xc3\xb3 i significa visera. Per\xc3\xb2 a m\xc3\xa9s a m\xc3\xa9s de l'emissi\xc3\xb3 \xc2\xaboficial\xc2\xbb per l'associaci\xc3\xb3 dels estudiants s'hi afegeixen certs anys les versions neerland\xc3\xb2fones, les edicions pirates, les reimpressions abusives, aquelles fetes per certs cercles i per diversos ordres secretes estudiantils, etc."